google/wiki40b huggingface dataset:
Griegakademiets senter for musikkterapiforsking

Griegakademiets senter for musikkterapiforsking (GAMUT) ble etablert i Bergen 2006, i forbindelse med at musikkterapi ble etablert som et fag ved Universitetet i Bergen. Universitetet og Uni Research samarbeider om å utvikle GAMUT.  Senterets forskningsområde er musikkterapi og forholdet mellom musikk og helse og utvikling i videre forstand. 
GAMUT gir ut to internasjonale tidsskrift, Nordic Journal of Music Therapy (ISSN 0809-8131) og Voices: A World Forum for Music Therapy (ISSN 1504-1611).
«Minsk» (1975)

Museumsskip

Skipet ble deretter solgt til en sørkoreansk forretningsmann, før det ble solgt videre til et kinesisk konsern. Konsernet gjorde «Minsk» om til museum, og gjorde skipet til hovedattraksjonen i den nystartede militære temaparken Minsk World i Shenzhen i provinsen Guangdong i Folkerepublikken Kina. Der lå skipet frem til selskapet bak temaparken gikk konkurs i 2006. Som følge av konkursen ble skipet i mai 2006 auksjonert bort for 128 millioner RMB til selskapet CITIC Shenzhen.
Skipet har siden blitt videresolgt flere ganger, og i 2016 skulle det etter planen flyttes og inngå i en ny temapark med planlagt åpning i 2017.
Savannah (katt)

Opprinnelse

Rasen oppsto da bengaloppdretteren Judy Frank krysset en serval (hann, tilhørende Suzi Woods) med en siameser (hunn). Resultatet ble en hunnkatt født 7. april 1986, som fikk navnet Savannah. Katten trigget interessen til Patrick Kelley, som kjøpte et av Savannahs avkom i 1989. Senere ble Kelley en av dem som jobbet mest entusiastisk med å få den nye katterasen anerkjent. I dette arbeidet søkte han hjelp hos flere servaloppdrettere, og fikk det til slutt av Joyce Sroufe fra Ponca City. Sammen skrev de den første rasestandarden, som ble presentert for styret i TICA i februar 1996.
Joyce Sroufe, som ble en meget suksessfull oppdretter av savannah, var den første som stilte ut en slik katt, ved en stor katteutstilling i Westchester County, New York i 1997. Katterasen ble som sådan akseptert for registrering av The International Cat Association (TICA) i 2001. Savannah ble i 2012 fullverdig rase i TICA.

Beskrivelse

Savannah er en langstrakt, langbeint og elegant katt med karakteristiske, lange stående ører som gir rasen et serval-lignende uttrykk. Den ser dessuten større ut enn hva vekten skulle tilsi. Hannene blir gjerne større (typisk 5-8 kg) enn hunnene (typisk 3,5-5 kg).

Atferd

Savannahkatter hevdes å være nysgjerrige, lekne og nærmest hundeaktige i sin væremåte. Mange liker også å leke med vann. Savannah skal normalt ha godt temperament og være et blidt og nysgjerrig familiemedlem. De kan læres til og gå i bånd, gi labb og apportere.

Annet

Såkalt F1 (første generasjon), F2 (andre generasjon), F3 (tredje generasjon) og F4 (fjerde generasjon) avkom er ikke tillatt innført til Norge. F5 og senere generasjoner er lovlige i norge. For å stilles ut i TICA må katten være SBT (Stud book traditional). Det blir den etter 3 generasjoner med savannah til savannah parring og er først da en renraset savannah. Første mulige generasjon som kan være SBT er F4. Etter F2 har generasjon lite å si for størrelsen på katten.
Savannahkatten ble først innført til Norge i 2008 av SavannahNorway og første kull ble født i august 2008. Mor til kullet var A1Savannahs Dakota.
Euophrys

Utbredelse

Euophrys er utbredt i hele verden, unntatt Antarktis og Arktisk. De finnes i Norge.

Utseende

Euophrys artene er generelt små edderkopper og mange er ganske like hverandre. For sikker artsbestemmelse kreves ofte nærmere undersøkelse av de kjønnsmodne edderkoppens genitalier, hos hunner epigynet og hos hanner pedipalpenes siste ledd.
Kroppen er todelt i en bakkropp og et hode-bryst parti (forkropp), kalt prosoma eller cephalothorax. Hodet har åtte øyne, to uvanlig store midt foran, og to litt mindre på hver side. De resterende fire øynene er plassert på siden av hodet. Hoppeedderkopper skiller seg ut ved at de har evnen til i en viss grad å fokusere blikket.
Diorama

Et diorama er en detaljert og tredimensjonal fremstilling av en scene. Ordet kommer av det greske dia, som betyr «gjennom», og horama, som betyr «syn». Et diorama er et bilde fremvist på en slik måte at tilskueren kan få inntrykk av å være en del av motivet. Det er gjerne svært detaljert, med tredimensjonale, gjennomsiktige eller lysende elementer og andre «virkelighetstro», visuelle effekter. Et diorama er ofte utstilt slik at det kan betraktes gjennom glass i et monter.
Det finnes en rekke scenografiske tablåer bygd opp av lagdelte elementer, for eksempel utstillingspresentasjoner og modelloppstillinger, figurteaterkasser og titteskap.
Det er flere kunstnere og modellmakere som har arbeidet med dioramaer, deriblant de norske illustratørene Øyvind Torseter og Lars Aurtande.
The Spectator

The Spectator er et britisk konservativt magasin som utgis ukentlig. Magasinet ble første gang utgitt 6. juli 1828. Det er for tiden eid av Barclay brothers, som også eier The Daily Telegraph. Magasinet omhandler i hovedsak politikk og kultur. Vanligvis tar bladet et høyre-sentrum, konservativt redaktørlinje, selv om noen av bidragsyterne som f.eks. Frank Field og Martin Bright skriver fra et mer venstrevridd ståsted. Magasinet hadde i 2008 en sirkulasjon på 77 146 i henhold til ABC.
Svømming under VM i svømming 2013 – 50 meter ryggsvømming menn

Semifinaler

Semifinalene ble avholdt fra kl 19.15.
Robert B. Parker

Biografi

Robert Brown Parker ble født i Springfield. Han møtte sin fremtidige ektefelle Joan da de begge var barn i deres hjemby Springfield. De begynte å date på Colby College. De giftet seg i 1956 og har to sønner, David og Daniel. Robert Parker mottok sin doktorgrad (Ph. D.) i engelsk litteratur fra Boston University i 1971. Han arbeidet med teknisk skriving og reklame og så innen akademia ved Northeastern University. Han ble forfatter på fulltid i 1979. Han og hans ektefelle ble separarert i 1982, men ble gjenforent i 1984, først bodde de hver for seg og siden 1986 bodde de i to forskjellige etasjer i et hus i Cambridge (Massachusetts).
Parallellene mellom Parkers liv og hans fiksjon er lett å finne. Hans første litterære samarbeid med sin kone, Three Weeks in Spring, er basert på hennes første føling med brystkreft. Spenser sin separasjon fra og gjenforening med sin kjæreste gjenspeiler Parkers ekteskap. Spensers fostersønn, Paul Giacomin, er danser og koreograf som David Parker.
Sommer på jorda

«Sommer på jorda» som også er kjent under navnet («Langesund-sangen») er en sang som ble utgitt av på Postgirobygget på samlealbumet Best av alt (Capitol 7243 590100 2) fra 2003.
Teksten er skrevet av Jan Vincents Johannessen, og ble tonesatt av Arne Hurlen. De to møtes under et opphold på Wrightegaarden.
Flateyjardalur

Flateyjardalur er en fraflyttet kyst nord på Island på halvøya Flateyjarskagi, ved bukten Skjálfandi. Fra kysten strekker seg en dal, Flateyjardalsheiði, sydover til Fnjóskadalur. Flateyjardalur er oppkalt etter øya Flatey, som ligger like utenfor kysten. Finnboge den ramme, en av Islendingesagaene, finner sted på kysten. De siste innbyggerne reiste bort i 1953. Samme året ble en vei bygd fra Fnjóskadalur til Flateyjardalur og området ble forbundet til andre deler av regionen. Det står tre betonghus på kysten, bygd sent i 1920-årene, som i dag bare blir benyttet som sommerhus. Ved den gamle gården Brettingsstaðir ligger en gravplass rundt grunnmuren til en gammel kirke, som ble tatt ned og flyttet til Flatey etter at området ble fraflyttet. Mange turister besøker Flateyjardalur om sommeren.
Calligra Suite

Calligra Suite er en kontorprogramvare for KDE, som ble splittet fra KOffice i 2010. Den er tilgjengelig for stasjonære datamaskiner, nettbrett og smarttelefoner. Den inneholder applikasjoner for tekstbehandling, regneark, presentasjon, relasjonsdatabaser, vektorgrafikk og digital maling.
Bodilprisen for beste kvinnelige birolle

Bodilprisen for beste kvinnelige birolle deles ut av filmmedarbejderforening i Danamrk og ble innstiftet i 1948. Komitéen, som deler ut prisen, kan velge å ikke dele ut prisen, hvis den ikke finner noen verdige kandidater.
Herkules skiller Calpe og Abylla

Motiv

Motivet forestiller den greske helten Herkules, som med store anstrengelser forsøker å flytte to klipper. Han står barbent med spredte og bøyde ben, overkropp er lent fremover og hode bøyet. Hendene holder fast om to metallstykker som stikker ut av klippestenene. Mellom disse ses en liten del av havet åpne seg. Foran på bakken ligger køllen.

Herkulessøylene

Bildet bygger på legenden om Herkules' dyder på Den iberiske halvøy, som mytisk forfar til det spanske monarkiet. Abylla var et fjell i Nord-Afrika mens Calpe lå i Spania, begge også kjent som Herkulessøylene. Adskillelsen av de to skapte Gibraltarstredet og forente Atlanterhavet med Middelhavet. Herkulessøylene ble senere anvendt som symbol i Habsburgdynasties våpenskjold, samt i byvåpnene til Cádiz og Melilla, og i Spanias riksvåpen. 
«Herkules skiller Calpe og Abylla» ble opprinnelig malt på kongelig oppfordring til Salón Grande i lystslottet Buen Retiro. Det henger i dag i Madrids Pradomuseum.
Spjærøy kirke

Historie

26. mai 1887 besluttet Hvaler herredstyre å bygge et nytt kapell med 175 sitteplasser. To år senere, 22. mai 1889, ble grunnstenen nedlagt. På den er en sølvplate med teksten «Dypedals Kapell reist Aaret 1889 til Vaar Herres Jesu Christi Ære og Hvaløers Menigheds Gavn» montert. 
Arkitekt var Jacob Wilhelm Nordan, mens murmester Peder Emanuelsen Utengen fra Kirkøy stod for oppførelsen. Kapellet ble reist i granitt hugget ut av fjellet syd for kapellet. Bygningen stod ferdig i 1891. 
Innvielsen fant sted 24. juli 1891. Til stede var prostiets biskop, Carl Peter Parelius Essendrop, og størstedelen av dets presteskap. Biskop Essendrop stod for innvielsen, med assistanse av tilstedeværende prester. 
Bygget er pusset opp flere ganger, blant annet i 1941, 1958 og 1989. Det tituleres i dag som kirke.

Kulturminne

Spjærøy kirke er et kulturminne og har nummer 85531 i Riksantikvarens kulturminnebase.
Mitnick Security Consulting

Mitnick Security Consulting, LLC tidligere kjent som Defensive Thinking er et selskap for informasjonssikkerhet grunnlagt av Kevin Mitnick og Alexis Kasperavičius. Mitnick er en berømt
hacker og kjent for å teste datasikkerhet i firmaer som mener sosial manipulering er en bedre måte å få tilgang til datasystemer på enn tradisjonell hacking. Han ble dømt og satt i fengsel for føderal kriminalitet. Kasperavičius har bakgrunn som produsent av filmer, radioprogram og videospill.  
Selskapet designa og driver nå CSEPS IT-sertifisering.
Villa María (San José)

Transport

Ruta 3 General José Gervasio Artigas forbinder Villa María med  Flores.  Soriano,  Paysandú,  Salto og  Artigas (nord).
Yangguang kullkraftverk

Yangguang kullkraftverk er et kullkraftverk i provinsen Shanxi i det nordlig-sentrale Kina. Det har en installert produksjonskapasitet på 1200 MW fordelt på 4 turbiner. Anlegget stod ferdig i 2005.
Unidad Revolucionaria Nacional Guatemalteca

Unidad Revolucionaria Nacional Guatemalteca (På spansk: Unidad Revolucionaria Nacional Guatemalteca, URNG-MAIZ eller mest URNG) er et politisk parti fra Guatemala som startet som en geriljabevegelse, men som la ned sine våpen i 1996 og ble en juridisk politisk parti i 1998 som følge av fredsprosessen som kom etter at den guatemalanske borgerkrigen var over.
URNG ble grunnlagt som en paraplyorganisasjon på begynnelsen av 1980-tallet med flere revolusjonære grupperinger som var aktive i Guatemala. Dette var Guerrilla Army of the Poor (EGP), Revolutionary Organisering of People in Arms (ORPA) og flere væpnede styrker som bestod av fattige bønder og opprørere.
23. mars 1982, kom den pensjonerte guatemalanske generalen Efrain Rios Montt til makten som leder av en militærjunta som begynte en voldelig kampanje i høylandet i Guatemala, der det bodde flere urfolk og indianerstammer. Han hadde støttespillere innen URNG frem til han ble styrtet året etter.
I 1987 forandret gerilja-organisasjonen URNG navnet sitt til Guatemalas Party of Labour (PGT). Den 29. desember 1996 ble en fredsavtale undertegnet av regjeringen i Guatemala og URNG i nærvær av FNs generalsekretær Boutros Boutros-Ghali. Dette var den offisielle slutten på en 36 år lang borgerkrig.
Generalsekretæren i URNG, Comandante Rolando Moran, og president Álvaro Arzú hadde i fellesskap fått Unescos fredspris for deres felles innsats for å få slutt på borgerkrigen og å nå frem en varig fredsavtale i Guatemala.
I det neste frie valget, avholdt den 9. november 2003, fikk partiet 4,2% av stemmene og 2 av 158 seter i kongressen. I presidentvalget, avholdt samme dag, fikk deres kandidat Rodrigo Asturias 2,6% av stemmene. Ved valget i 2007 fikk partiet 3,72% og to plasser i Kongressen. I presidentvalget den samme dagen, fikk partiets kandidat Miguel Ángel Sandoval bare 2,14% av stemmene.
Ekte gummitre

Annet

Treverket fra dette treet brukes i produksjon av møbler. Densitet ved 15 % fuktighet er ca. 0,65 g/cm3 (omtrent som bjørk).
Neoathyreus

Utseende

Gjerne middelsstore (5-20 millimeter), korte og brede, blanke, høyt hvelvede skarabider. Kroppen er kledt med oppstående hår. På farge er de ofte svarte, mørkbrune, eller gul- eller rødaktige med innslag av svart. Noen av artene har helt eller delvis grønnlig metallglans. Hodet er stort og bredt, kjevene (mandiblene) nokså store, gjerne med tenner som peker i flere retninger. Pronotum har to lengdekjøler, i alle fall i den bakerste delen. Dekkvingene er korte og brede, rundede, med markerte punktrader. Beina er ganske kraftige, leggene på forbeina gjerne med fire store, butte tenner.

Levevis

I likhet med tordivlene graver disse billene lange ganger, som de fyller med humus eller gjødsel som larvene eter. De voksne billene flyr godt.

Utbredelse

Slekten er utbredt i Mellom-Amerika og den nordlige delen av Sør-Amerika, inkludert noen av øyene i Karibia.
Ralph Firman

Macaos Grand Prix 1996-striden

Firman vant det prestisjefylte Macaos Grand Prix i 1996 under kontroversielle omstendigheter. Mot slutten av første runde ledet han foran Jarno Trulli, som var tysk Formel 3-mester. Under andre runde ble Firman passert av Trulli på siste runde. Firman kjørte med en brukket front vinge. Akkurat da Trulli var på vei til seier, krasjet Firman i hårnålsvingen, blokkerte banen og løpet ble rødflagget. Løpets arrangører talte resultatet fra runden før, da Firman ledet foran Trulli, og dermed var det Firman som ble kåret som vinner.

1997 og fremover

Firman flyttet så til Japan, og kjørte Formel Nippon mesterskapet som han vant i 2002, for også reise tilbake til Europa. Han kjørte 14 Formel 1-løp med sin debut i Australias Grand Prix 2003. Han fikk sitt første poeng i det femte løpet, Spanias Grand Prix, med en åttendeplass. Han ble skadet i en kraftig krasj under treningen til Ungarns Grand Prix 2003 som førte til at han ble erstattet av Zsolt Baumgartner i dette og det påfølgende løpet.
Firman har også deltatt i 24-timersløpet i Le Mans, og som offisiell testfører for A1 Grand Prix serien i 2004.
I august 2005, ble det annonsert at han skulle kjøre for det Irske A1 teamet. Han hadde tidlige kjørt for Storbritannia.
I 2007 vant Firman, sammen med Daisuke Ito, Japan Super GT GT500 klasse mesterskapet med det Aguri Suzuki eide teamet ARTA.
Trakya kraftverk

Trakya kraftverk er et varmekraftverk i området Tekirdag, ved Marmarahavet 100 km vest for Istanbul, i det nordvestre Tyrkia. Det har en installert produksjonskapasitet på 495 MW, fordelt på en blokk med 2+1 gassturbiner, levert av Siemens og Nooter.
Anlegget ble påbegynt omkring 1996 og stod ferdig i 1999, av det amerikanske selskapet Enron. Brenselkilden er naturgass og dieselolje. Operatør er energiselskapet Trakya Elektrik AS.
Cambridge Park (New South Wales)

Aboriginsk kultur

Før europeisk bosetting var det som nå er Cambridge Park hjem til Mulgoa folket som snakket Darug. De levde som jegere og samlere styrt av tradisjonelle lover med utspring i Drømmetiden. Husene deres var bark-hytter kalt «gunyahs». De jaktet kenguru og emu, og samlet yam, bær og andre lokale planter. Kort tid etter ankomsten av First Fleet til Australia i 1788, rammet et utbrudd av kopper aboriginersamfundet og gjorde det lettere for nybyggerne å ta over landet deres.

Europeisk Bosetting

Den første tomtetildelinger i området ble gjort i 1831 til Phillip Parker King, sønn av Guvernør Phillip Gidley King. Han gav stedet navnet St Stephens men det ble senere endel av Werrington gården som tilhørte hans søster Mary Lethbridge. Gården fortsatte frem til 1880-årene da den ble delt opp i mindre gårder, der en av disse er dagens Cambridge Park. Videre utvikling i området begynte i 1950-årene.

Husene

Bydelen ble for det meste bygget på 1950-tallet og gatene står i 90 graders vinkel til hverandre, i motsetning til de svingete gatene i de nyere bydelene i nord. Husene er for det meste bygget av fibercement som inneholdt asbest, på tomter av størrelsen en kvart acre.

Demografi

Ifølge folketellingen i 2006 hadde Cambridge Park 5979 innbyggere, der gjennomsnittsalderen (32) var lavere enn landsgjennomsnittet (37). Median inntekten var AUD $481 per uke, såvidt høyere enn landsgjennomsnittet på AUD $466. Flesteparten av husene var eiet og var allere nedbetalt (32%) eller ble nedbetalt (39%) med 24% leiet.

Styresett

På lokalnivå er Cambridge Park en del av City of Penrith, representert av Lexie Cettolin, Kevin Crameri, Ross Fowler, Pat Sheehy (nåværende ordfører i Penrith) og John Thain. På delstatsnivå er bydelen endel av valgdistriktet Londonderry, representert av Labor's Allan Shearan. Føderalt er bydelen endel av Lindsay, representert av Labor Party Member David Bradbury.
Magnus Erlingsson

Liv og virke

Hovedkildene til Magnus' liv er Magnus Erlingssons saga i Snorres Heimskringla, Fagerskinna (ukjent forfatter) og Sverres saga av Karl Jonsson.

Bakgrunn

Magnus var sønn av stormannen Erling Skakke og Kristin, datter av Sigurd Jorsalfare. Han var dermed ikke kongssønn, noe birkebeinerne benyttet mot ham i kampen om makten. Etter Haraldssønnenes fall var Håkon Herdebrei enekonge i landet, men med kirkens støtte ble Magnus Erlingsson lansert som konge av lendmannspartiet på Vestlandet i 1161.

Konge

Han var bare fem år da han ble valgt til konge. Det var støttespillerne til Inge Krokrygg som valgte ham til konge, da de mente han var best ættbåren i riket, som dattersønn av Sigurd Jorsalfare. Magnus Erlingsson var den første norske og nordiske kronede og salvede konge, av erkebiskop Øystein i Bergen i 1163. De første årene, mens han var umyndig, var Erling Skakke formynderregent. 
Da Magnus ble tatt til konge, var det i strid med de gjeldende arvefølgereglene. Men faren, Erling, søkte erkebiskop Øystein i Bergen om erstatning i kroning og kirkelig vigsel. For å oppnå dette måtte han inngå en avtale om ny tronfølgelov, som ga kirken større innflytelse ved kongevalg. Magnus måtte ofre kronen, som konge av Guds nåde, til St. Olav, og tok symbolsk riket i len av ham. Etter kroningen ble Tronfølgeloven av 1163 vedtatt, som slår fast at kongens eldste, ektefødte sønn har førsteretten til tronen. Nå var enekongedømmet fastslått, og ekte fødsel og skikkethet til embedet ble satt som avgjørende krav. Dermed opphevet man Hellig-Olavs lov om at alle sønner av tidligere konger, både ekte- og uektefødte, kunne bli konger. Tronfølgeloven vernet Magnus Erlingssons kongedømme, siden bare hans sønner kunne bli konger. For å være på den sikre siden sørget Erling Skakke for å få drept så mange som mulig av eventuelle rivaler, også sin egen stesønn Harald, som Kristin hadde fått med sin fetter, kong Sigurd Haraldsson. 
Den første seieren hans på slagmarken var slaget på Re utenfor Tønsberg i 1177, der birkebeinerkongen Øystein Møyla ble drept. Senere samme året kom Sverre Sigurdsson fra Færøyene, tok over ledelsen av birkebeinerne og førte kampen videre. Trønderne støttet Sverre, og Magnus' far Erling Skakke falt i det avgjørende slaget på Kalvskinnet i Nidaros i 1179. Erling Skakke ble drept, og Magnus måtte flykte – til slutt helt til Danmark. Men han kom tilbake, og det kom til en rekke slag og trefninger, der Sverre og Magnus vekselvis vant og tapte. I 1181 overvintret Sverre i Oslo, hvor han opptrådte som konge og innsatte sysselmenn. Selv falt Magnus Erlingsson i slaget ved Fimreite i Sognefjorden i 1184, og sammen med ham 2 000 av hans menn.
Baseball under Panamerikanske leker 2003

Baseball under Panamerikanske leker 2003. Baseball var en av flere grener som var med i de fjortende Panamerikanske leker som ble arrangert i Santo Domingo i Den dominikanske republikk fra 1. til 17. august 2003.
CC Amfi

Etter OL

I dag er det Storhamar Hockey som er den daglige brukeren av ishallen og alle hjemmekampene til A-laget spilles der. I tillegg bruker også Storhamars ungdomsavdeling hallen til kamper og treninger. Også bedriftsidretten i Hamar benytter hallen. Byens skøyte- og bandyklubber benytter også hallen når det er mangel på is andre steder i distriktet.
I 1999 ble noen av de innledende kampene i kvinnenes håndball-VM spilt i hallen. Den er også blitt brukt når Norge har arrangert internasjonale ishockeyturneringer, blant annet ishockey-VM i 1999.

Nytt navn

Arenaen byttet i 2016 navn til CC Amfi.

Verdens lengste ishockeykamp

Den 12. mars 2017 spilte Storhamar Hockey og Sparta kamp nummer fem i kvartfinaleserien lagene i mellom. Stillingen var 1-1 etter ordinær tid. Avgjørelsen falt ikke før i den åttende overtidsperioden, etter at lagene hadde spilt totalt 217 minutter og 14 sekunder. Det var Joakim Jensen som scoret det avgjørende målet i det som karakteriseres som verdens lengste ishockeykamp. Kampen skapte overskrifter langt utover Norges grenser.

Byggteknisk

CC Amfi er Nord-Europas største trebygning og verdens største bygning i brannsikkert tre. Entreprenør var Martin M. Bakken. Gulvflaten er på 1800 kvm. Hallen har i dag VIP-fasiliteter til ca. 50 personer.
Byggeprosessen startet høsten 1991 da den gamle fotballbanen ved siden av Storhamar Ishall måtte gi tapt for utbyggingen. En ny erstatning for fotballbanen ble anlagt på Prestrud like ved ishallene. I løpet av 14 måneder stod hallen ferdig.

Kube

Under den første oppgraderingen av hallen i 2004 ble det montert en mediakube på 4 tonn i taket av amfiet. Denne ble brukt for siste gang under en kamp mot Sparta i januar 2016 og én ny kube til 3,5 millioner kroner, som også brukes i KHL, stod klar 27. februar 2016.
Nanao-Ohta kraftverk

Nanao-Ohta kraftverk er et varmekraftverk i Japan, og ligger i Ishikawa-distriktet. Installert produksjonseffekt er 1200 MW, fordelt på 2 blokker. Operatør er Hokuriku Electric Power Co Ltd.
Anlegget ble utbygd omkring årene 1995–1998. Brenselkilden er kull. Teknologien er levert av Toshiba.
Femte armé (USA)

Femte armé (Fifth Army) er en armé i den amerikanske hæren, med ansvar for opplæring og mobilisering av avdelinger i Nasjonalgarden.
Armeen ble opprettet 4. januar 1943 som et av hærens fremste forband i middelhavsområdet under annen verdenskrig. Femte armé fikk ansvar for forsvaret av Algerie og Marokko, samt planleggingen av amerikanernes deltagelse i invasjonen av det italienske fastlandet.
White arkitekter

White arkitekter er et svensk arkitektkontor etablert i 1951. Firmaet har hovedkontor i Göteborg og sysselsetter ca. 500 medarbeidere.
Firmaet ble stiftet av Sidney White og P A Ekholm. White arkitekter har senere etablert seg i Stockholm, Malmö, Halmstad, Linköping, Örebro, Uppsala, Umeå, København og Næstved. Firmaet er eid av medarbeiderne, noe som innebærer at rundt 100 av dem er partnere i kontoret og totalt har man ca. 320 aksjeeiere.
White arkitekter mottok Kasper Salin-prisen i 2003 for eget kontorbygg i Östgötagatan i Stockholm.
Svidd Gummi

Svidd Gummi er et norsk band som opprinnelig ble etablert som husbandet til programmet Storbynatt med Harald Eia og Bård Tufte Johansen. Svidd Gummi består av Magnus Hængsle, Einar Tørnquist, Maya Vik og Fredrik Eilertsen.